অস্ত্র চালান আটকের ঘটনায় নগরীর কর্ণফুলী থানায় দুটি মামলা হয়। দুদফা তদন্তের পর চট্টগ্রাম মহানগর দায়রা জজ আদালতে মামলা দুটির সাক্ষ্য শুনানি শুরু হয়। ২০০৭ সালে তত্ত্বাবধায়ক সরকারের সময়ে তত্কালীন মহানগর পিপি এডভোকেট আহসানুল হক হেনা মামলা দুটির অধিকতর তদন্তের আবেদন করেন। তিনি অভিযোগ করেন, বিগত সরকারের সময়ে মামলার সঠিক তদন্ত হয়নি। এমনকি বিশাল এই  চালানের উত্স গন্তব্য এবং এর সাথে জড়িতদের বাদ দিয়েই তদন্ত শেষ করা হয়।